A Short History of Nearly Everything deur die Amerikaans-Britse skrywer Bill Bryson is 'n gewilde wetenskaplike boek wat 'n paar gebiede van die wetenskap verduidelik, met behulp van maklik toeganklike taal wat die algemene publiek meer aantrek as ander boeke wat aan die onderwerp gewy is. Dit was een van die topverkoper populêre wetenskaplike boeke van 2005 in die Verenigde Koninkryk en het meer as 300 000 eksemplare verkoop. A Short History wyk af van Bryson se gewilde reisboekgenre en beskryf algemene wetenskappe soos chemie, paleontologie, sterrekunde en deeltjiesfisika. Hierin ondersoek hy tyd vanaf die Oerknal tot die ontdekking van kwantummeganika, via evolusie en geologie. Bill Bryson het hierdie boek geskryf omdat hy ontevrede was met sy wetenskaplike kennis - dit was glad nie veel nie. Hy skryf dat die wetenskap 'n verre, onverklaarbare vak op skool was. Handboeke en onderwysers het nie die passie vir kennis by hom aangesteek nie, veral omdat hulle nooit op die hoekom, hoe of wanneer ingegaan het nie. Dit was vir hom asof skoolwetenskapboeke die goeie dinge geheim wou hou deur alles sober en onpeilbaar te maak.